У адрозненні ад малочна-таварных ферм, дзе кожная даярка мае свае групы, на комплексе жанчыны працуюць на агульны вынік. А ён у вялікай ступені залежыць не толькі ад умоў утрымання жывёлы, селекцыйнай работы, кармлення, але і ад тэхналогіі даення. Спачатку вымя трэба апрацаваць спецыяльным сродкам, уручную здаіць першыя кроплі малака, абцерці папяровай сурвэткай і толькі потым прымацаваць даільны апарат. Пасля кожнага заходу жывёлы яго трэба “пачысціць”, а таксама прамыць платформу.